গৌরচন্দ্র বালা

গৌরচন্দ্র বালা (১৯২৭–২০০৫) একজন বাংলাদেশী আইনজীবী ও রাজনীতিবিদ ছিলেন। তিনি পূর্ব পাকিস্তানের মন্ত্রী ও বাংলাদেশ গণপরিষদের সদস্য হয়েছিলেন।

জীবনী
গৌরচন্দ্র বালা ১৯২৭ সালে ব্রিটিশ ভারতের বেঙ্গল প্রেসিডেন্সির ফরিদপুর জেলার উল্লাবাড়ীতে (বর্তমান বাংলাদেশের মাদারীপুর জেলার রাজৈর উপজেলার কদমবাড়ী ইউনিয়নে) জন্মগ্রহণ করেন। বালা ১৯৪৫ সালে খুলনার দৌলতপুর হিন্দু একাডেমি থেকে উচ্চ মাধ্যমিক, ১৯৪৭ সালে কলকাতার রিপন কলেজ থেকে কলাবিদ্যায় স্নাতক, ১৯৪৯ সালে কলকাতা বিশ্ববিদ্যালয় থেকে বাংলায় স্নাতকোত্তর, ১৯৫২ সালে কলকাতা আইন কলেজ থেকে এলএলবি প্রিলিমিনারি এবং ১৯৬১ সালে ঢাকা আইন কলেজ থেকে এলএলবি সম্পন্ন করেন। তিনি ১৯৪৯ থেকে ১৯৫৩ সাল পর্যন্ত ভারতীয় ডাক বিভাগে কর্মরত ছিলেন। তিনি ১৯৫৪ সালে পূর্ববঙ্গ আইনসভা এবং ১৯৫৫ সালে পাকিস্তানের গণপরিষদে ফরিদপুর উত্তর-পূর্ব আসন থেকে নির্বাচিত হন। ১৯৫৭ সালে তিনি পূর্ব পাকিস্তানের বন ও খাদ্য মন্ত্রী হিসেবে দায়িত্ব পালন করেন। ১৯৭০ সালে তিনি পূর্ব পাকিস্তান প্রাদেশিক পরিষদে নির্বাচিত হন। ১৯৭১ সালে তিনি বাংলাদেশের মুক্তিযুদ্ধে যোগ দেন এবং প্রবাসী বাংলাদেশ সরকারের দক্ষিণ-পশ্চিম জোন-২ এর কার্যকরি চেয়ারম্যান হিসেবে মনোনীত হন। ১৯৭২ সালে তিনি বাংলাদেশের গণপরিষদের সদস্য নির্বাচিত হন। ১৯৭৫ সালে তিনি রাজনীতি থেকে অবসর গ্রহণ করেন। বালা ২০০৫ সালের ১৮ জুন বাংলাদেশের ফরিদপুরের ঝিলটুলিতে মৃত্যুবরণ করেন।

 তথ্যসূত্র 

বিষয়শ্রেণী:১৯২৭-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:বাংলাদেশী হিন্দু
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মাদারীপুর জেলার আইনজীবী
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:খুলনার রাজনীতিবিদ
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিটি ল' কলেজ, ঢাকার প্রাক্তন শিক্ষার্থী
বিষয়শ্রেণী:ফরিদপুরের ব্যক্তি
বিষয়শ্রেণী:খুলনার আইনজীবী